ddrg/super_eurlex huggingface dataset:
Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - A. Perussopimusten määräyksiä koskevat julistukset - 31. Julistus Euroopan unionin toiminnasta tehdyn sopimuksen 140 artiklasta



Virallinen lehti nro 306 , 17/12/2007 s. 0260 - 0260



31. Julistus Euroopan unionin toiminnasta tehdyn sopimuksen 140 artiklasta Konferenssi vahvistaa, että 140 artiklassa mainitut politiikat kuuluvat keskeisiltä osiltaan jäsenvaltioiden toimivaltaan. Unionin tasolla tämän artiklan mukaisesti toteutettavat edistämis- ja yhteensovittamistoimenpiteet ovat luonteeltaan täydentäviä. Niiden tarkoituksena on jäsenvaltioiden välisen yhteistyön tehostaminen eikä kansallisten järjestelmien yhdenmukaistaminen. Ne eivät vaikuta kussakin jäsenvaltiossa työmarkkinaosapuolten vastuun osalta olemassa oleviin takeisiin ja käytäntöihin. Tämä julistus ei rajoita unionille toimivallan antavien perussopimusten määräysten, myös sosiaalialaa koskevien, soveltamista. --------------------------------------------------
Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - B. Perussopimuksiin liitettyjä pöytäkirjoja koskevat julistukset - 53. Tšekin tasavallan julistus Euroopan unionin perusoikeuskirjasta



Virallinen lehti nro 306 , 17/12/2007 s. 0267 - 0268



53. Tšekin tasavallan julistus Euroopan unionin perusoikeuskirjasta 1. Tšekin tasavalta muistuttaa, että Euroopan unionin perusoikeuskirjan määräykset koskevat Euroopan unionin toimielimiä ja elimiä toissijaisuusperiaatteen sekä Euroopan unionin ja sen jäsenvaltioiden välisen toimivallanjaon mukaisesti, sellaisena kuin se on vahvistettu uudelleen toimivallan jaosta annetussa julistuksessa (nro 18). Tšekin tasavalta korostaa, että perusoikeuskirjan määräykset koskevat jäsenvaltioita ainoastaan silloin, kun ne panevat täytäntöön unionin oikeutta, eivät silloin, kun ne hyväksyvät ja panevat täytäntöön kansallista lainsäädäntöä unionin oikeudesta riippumatta. 2. Tšekin tasavalta painottaa myös, ettei perusoikeuskirjalla laajenneta unionin oikeuden soveltamisalaa eikä luoda unionille uutta toimivaltaa. Sillä ei supisteta kansallisen lainsäädännön soveltamisalaa eikä rajoiteta kansallisten viranomaisten nykyistä toimivaltaa tällä alalla. 3. Tšekin tasavalta korostaa, että siltä osin kuin perusoikeuskirjassa tunnustetaan perusoikeudet ja periaatteet sellaisina kuin ne ilmenevät jäsenvaltioiden yhteisestä valtiosääntöperinteestä, näitä perusoikeuksia ja periaatteita on tulkittava yhdenmukaisesti mainitun perinteen kanssa. 4. Lisäksi Tšekin tasavalta painottaa, ettei mitään perusoikeuskirjan määräystä saa tulkita siten, että se rajoittaisi tai loukkaisi niitä ihmisoikeuksia ja perusvapauksia, jotka sen asianomaisella soveltamisalalla tunnustetaan unionin oikeudessa ja niissä kansainvälisissä yleissopimuksissa, joiden osapuolina unioni tai kaikki jäsenvaltiot ovat, ja erityisesti ihmisoikeuksien ja perusvapauksien suojaamiseksi tehdyssä eurooppalaisessa yleissopimuksessa, sekä jäsenvaltioiden valtiosäännöissä. --------------------------------------------------
Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - B. Perussopimuksiin liitettyjä pöytäkirjoja koskevat julistukset - 54. Saksan liittotasavallan, Irlannin, Unkarin tasavallan, Itävallan tasavallan ja Ruotsin kuningaskunnan julistus



Virallinen lehti nro 306 , 17/12/2007 s. 0268 - 0268



54. Saksan liittotasavallan, Irlannin, Unkarin tasavallan, Itävallan tasavallan ja Ruotsin kuningaskunnan julistus Saksa, Irlanti, Unkari, Itävalta ja Ruotsi toteavat, että Euroopan atomienergiayhteisön perustamissopimuksen keskeisiä määräyksiä ei ole merkittävästi muutettu mainitun perustamissopimuksen tultua voimaan ja että ne on saatettava ajan tasalle. Ne kannattavat näin ollen ajatusta jäsenvaltioiden hallitusten edustajien konferenssista, joka olisi kutsuttava koolle mahdollisimman pian. --------------------------------------------------
Euroopan unionin perusoikeuskirja - V OSASTO - KANSALAISTEN OIKEUDET - 40 artikla - Äänioikeus ja vaalikelpoisuus kunnallisvaaleissa



Virallinen lehti nro 303 , 14/12/2007 s. 0010 - 0010



40 artikla Äänioikeus ja vaalikelpoisuus kunnallisvaaleissa Jokaisella unionin kansalaisella on äänioikeus ja vaalikelpoisuus kunnallisvaaleissa siinä jäsenvaltiossa, jossa hän asuu, samoin edellytyksin kuin kyseisen jäsenvaltion omilla kansalaisilla. --------------------------------------------------
Euroopan unionin perusoikeuskirja - V OSASTO - KANSALAISTEN OIKEUDET - 43 artikla - Euroopan oikeusasiamies



Virallinen lehti nro 303 , 14/12/2007 s. 0011 - 0011



43 artikla Euroopan oikeusasiamies Jokaisella unionin kansalaisella sekä jokaisella luonnollisella henkilöllä ja oikeushenkilöllä, jonka asuinpaikka tai sääntömääräinen kotipaikka on jäsenvaltiossa, on oikeus tehdä Euroopan oikeusasiamiehelle kantelu, joka koskee unionin toimielinten, elinten tai laitosten toiminnassa ilmenneitä epäkohtia, lukuun ottamatta Euroopan unionin tuomioistuimen toimintaa lainkäyttöelimenä. --------------------------------------------------
Euroopan unionin perusoikeuskirja - III OSASTO - TASA-ARVO - 24 artikla - Lapsen oikeudet



Virallinen lehti nro 303 , 14/12/2007 s. 0007 - 0007



24 artikla Lapsen oikeudet 1. Lapsella on oikeus hänen hyvinvoinnilleen välttämättömään suojeluun ja huolenpitoon. Lapsen on saatava ilmaista vapaasti mielipiteensä. Lapsen mielipide on hänen ikänsä ja kehitystasonsa mukaisesti otettava huomioon häntä koskevissa asioissa. 2. Kaikissa lasta koskevissa viranomaisten tai yksityisten laitosten toimissa on ensisijaisesti otettava huomioon lapsen etu. 3. Jokaisella lapsella on oikeus ylläpitää henkilökohtaisia suhteita ja suoria yhteyksiä kumpaankin vanhempaansa säännöllisesti, jollei se ole lapsen edun vastaista. --------------------------------------------------
Euroopan unionin perusoikeuskirja - II OSASTO - VAPAUDET - 19 artikla - Suoja palauttamis-, karkottamis- ja luovuttamistapauksissa



Virallinen lehti nro 303 , 14/12/2007 s. 0006 - 0006



19 artikla Suoja palauttamis-, karkottamis- ja luovuttamistapauksissa 1. Joukkokarkotukset kielletään. 2. Ketään ei saa palauttaa, karkottaa tai luovuttaa sellaiseen maahan, jossa häntä vakavasti uhkaa kuolemanrangaistus, kidutus tai muu epäinhimillinen tai halventava rangaistus tai kohtelu. --------------------------------------------------
FI Euroopan unionin virallinen lehti C 326/391

EUROOPAN UNIONIN PERUSOIKEUSKIRJA

VI OSASTO

LAINKÄYTTÖ

47 artikla

Oikeus tehokkaisiin oikeussuojakeinoihin ja puolueettomaan tuomioistuimeen

Jokaisella, jonka unionin oikeudessa taattuja oikeuksia ja vapauksia on loukattu, on oltava tässä artiklassa määrättyjen edellytysten mukaisesti käytettävissään tehokkaat oikeussuojakeinot tuomioistuimessa.

Jokaisella on oikeus kohtuullisen ajan kuluessa oikeudenmukaiseen ja julkiseen oikeudenkäyntiin riippumattomassa ja puolueettomassa tuomioistuimessa, joka on etukäteen laillisesti perustettu. Jokaisella on oltava mahdollisuus saada neuvoja ja antaa toisen henkilön puolustaa ja edustaa itseään.

Maksutonta oikeusapua annetaan vähävaraisille, jos tällainen apu on tarpeen, jotta asianomainen voisi tehokkaasti käyttää oikeutta saattaa asiansa tuomioistuimen käsiteltäväksi.
FI Euroopan unionin virallinen lehti L 112/6

Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehty

ASIAKIRJA

NELJÄS OSA

VÄLIAIKAISET MÄÄRÄYKSET

IV OSASTO

MUUT MÄÄRÄYKSET

44 artikla

Komissio voi toteuttaa kaikki asianmukaiset toimenpiteet sen varmistamiseksi, että tarpeellisen sääntömääräisen henkilöstön määrä pidetään ennallaan Kroatiassa enintään 18 kuukauden ajan liittymisen jälkeen. Tänä aikana sellaiset virkamiehet, väliaikaiset toimihenkilöt ja sopimussuhteiset toimihenkilöt, jotka on nimitetty toimiin Kroatiassa ennen liittymistä ja joiden on jäätävä palvelukseen Kroatiassa liittymispäivän jälkeen, saavat samanlaiset taloudelliset ja aineelliset edut, joita sovellettiin ennen liittymistä neuvoston asetuksella (ETY, Euratom, EHTY) N:o 259/68 (1) säädettyjen Euroopan yhteisöjen virkamiehiin sovellettavien henkilöstösääntöjen ja Euroopan yhteisöjen muuhun henkilöstöön sovellettavien palvelussuhteen ehtojen mukaisesti. Hallinnolliset menot, mukaan lukien muun tarvittavan henkilöstön palkat, katetaan Euroopan unionin yleisestä talousarviosta.

(1) EYVL L 56, 4.3.1968, s. 1.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 7 artikla 7.I.8



Virallinen lehti nro C 340 , 10/11/1997 s. 0071



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 7 artikla 7.I.8 Euroopan hiili- ja teräsyhteisön perustamissopimuksen vanhentuneiden määräysten poistamiseksi sekä sen tiettyjen määräysten mukauttamiseksi muutetaan Euroopan hiili- ja teräsyhteisön perustamissopimus, mukaan lukien sen liitteet, pöytäkirjat ja muut asiakirjat, tämän artiklan mukaisesti. I SOPIMUKSEN ARTIKLOJEN TEKSTI Poistetaan 45 b artiklan 3 kohdan toinen alakohta, joka alkaa sanoilla ¨Tilintarkastustuomioistuimen jäseniä . . .¨ ja loppuu sanoihin ¨. . . neljäksi vuodeksi¨.
Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -V luku - Hinnat - 62 artikla





Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -V luku - Hinnat - 62 artikla Jos komissio katsoo sen parhaimmaksi tavaksi estää hiilen hinnan määräytyminen sellaisten kaivosten tuotantokustannusten tasolle joiden käyttökustannukset ovat suurimmat mutta joiden toiminta on väliaikaisesti todettu tarpeelliseksi 3 artiklassa määrättyjen tehtävien toteuttamiseksi se voi saatuaan neuvoa-antavan komitean lausunnon antaa luvan tasausmaksuihin: - yrityksille jotka toimivat samalla hiilikentällä ja joihin sovelletaan samoja hinnastoja; - neuvostoa kuultuaan yrityksille jotka toimivat eri kentillä. Edellä tarkoitettuja tasausmaksuja voidaan lisäksi toteuttaa 53 artiklassa määrätyin edellytyksin.
Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - III osasto - Asian käsittely - Asian käsittelyn vaiheet - 21 artikla





Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - III osasto - Asian käsittely - Asian käsittelyn vaiheet - 21 artikla Tuomioistuinkäsittely jakaantuu kirjalliseen ja suulliseen käsittelyyn. Kirjallisessa käsittelyssä asianosaisille sekä niille yhteisön toimielimille joiden päätökset ovat riidan aiheena annetaan tiedoksi hakemukset kirjelmät vastineet huomautukset sekä niihin mahdollisesti annetut vastaukset samoin kuin kaikki kirjallinen todistusaineisto ja muut asiakirjat joihin vedotaan taikka oikeiksi todistetut jäljennökset niistä. Kirjaaja toimittaa tiedoksiannot työjärjestyksessä määrätyllä tavalla ja siinä määrätyssä määräajassa. Suullisessa käsittelyssä luetaan avustavana esittelijänä toimivan tuomarin kertomus ja yhteisön tuomioistuin kuulee asiamiehiä avustajia ja asianajajia; samoin suullisessa käsittelyssä luetaan julkisasiamiehen ratkaisuehdotukset.
Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Kolmas osa - Yleiset suojatoimenpiteet - II luku - Hiiltä koskevat erityismääräykset - 24 artikla





Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Kolmas osa - Yleiset suojatoimenpiteet - II luku - Hiiltä koskevat erityismääräykset - 24 artikla Todetaan että suojatoimenpiteet ovat siirtymäkauden aikana tarpeen jotta yllättäviltä jahaitallisilta tuotannon siirtymisiltä vältyttäisiin. Suojatoimenpiteissä on otettava huomioon yhteismarkkinoita toteutettaessa vallitseva tilanne. Toisaalta myös silloin kun vaikuttaa siltä että yhdellä tai useammalla alueella hinnat näyttävät nousevan niin yllättäen ja siinä määrin että se on haitallista on tällaisten vaikutusten välttämiseksi toteutettava varotoimenpiteitä. Näiden ongelmien ratkaisemiseksi komissio antaa siirtymäkauden aikana luvan: a) soveltaa tarvittaessa komission valvonnassa 60 artiklan 2 kohdan b alakohdassa tarkoitettuja menettelytapoja sekä muissa kuin III osaston V luvussa määrätyissä tapauksissa soveltaa alueellisia hintoja; b) säilyttää tai perustaa tarvittaessa komission valvonnassa kansallisia tasausrahastoja tai -järjestelyjä jotka rahoitetaan kansalliselle tuotannolle määrätyillä maksuilla sanotun kuitenkaan rajoittamatta jäljempänä määrättyjä poikkeuksellisia varoja.
Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset - I luku - Yleiset määräykset - 48 artikla





Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset - I luku - Yleiset määräykset - 48 artikla Tällä sopimuksella ei rajoiteta yritysten oikeutta muodostaa yhteenliittymiä. Yhteenliittymien jäsenyyden on oltava vapaaehtoista. Yhteenliittymät voivat harjoittaa kaikkea sellaista toimintaa joka ei ole ristiriidassa tämän sopimuksen määräysten tai komission tekemien päätösten tai antamien suositusten kanssa. Yhteenliittymät voivat tapauksissa joissa tämän sopimuksen mukaan on kuultavaneuvoa-antavaa komiteaa toimittaa komissiolle tämän vahvistamassa määräajassa jäsentensä huomautukset suunnitellusta toimesta. Hankkiakseen tarvittavat tiedot ja helpottaakseen sille uskottujen tehtävien hoitamista komissio käyttää tavallisesti tuottajajärjestöjä jos nämä ovat huolehtineet siitä että työntekijöillä ja käyttäjillä on pätevät edustajat niiden päättävissä toimielimissä tai niiden yhteyteen perustetuissa neuvoa-antavissa komiteoissa taikka antavat muulla tyydyttävällä tavalla mahdollisuuden työntekijöiden ja käyttäjien etujen ilmaisemiseen järjestössään. Edellisessä kohdassa tarkoitettujen tuottajajärjestöjen on toimitettava komissiolle toiminnastaan tiedot joita komissio pitää tarpeellisina. Tuottajajärjestöjen on toimitettava tämän artiklan toisessa kohdassa tarkoitetut huomautukset sekä tämän kohdan mukaan toimitetut tiedot myös hallitukselle jota asia koskee.
Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - II luku - Yhteismarkkinoiden toteuttaminen - 8 artikla





Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - II luku - Yhteismarkkinoiden toteuttaminen - 8 artikla Yhteismarkkinat toteutetaan sopimuksen 4 artiklan soveltamiseksi määrätyillä toimenpiteillä kun kaikki yhteisön toimielimet ovat järjestäytyneet ja komissio hallitukset yritykset ja niiden yhteenliittymät sekä työntekijät ja käyttäjät ovat kuulleet toisiaan ja näin saadun tiedon perusteella on muodostettu kokonaiskuva yhteisön tilanteesta. Edellä tarkoitetut toimenpiteet tulevat voimaan: a) hiilen osalta kun komissio ilmoittaa tämän yleissopimuksen III osan II luvussa tarkoitettujen tasausjärjestelyjen perustamisesta b) rautamalmin ja romuraudan osalta samana päivänä kuin hiilen osalta c) teräksen osalta kahden kuukauden kuluttua edellä tarkoitetusta päivästä sanotun kuitenkaan rajoittamatta tässä yleissopimuksessa määrättyjen erityismääräysten soveltamista. Tämän yleissopimuksen III osan määräysten mukaisesti hiileen sovellettavat tasausjärjestelyt on perustettava kuuden kuukauden kuluttua siitä kun komissio on ryhtynyt tehtäväänsä. Neuvosto vahvistaa tarvittaessa uudet määräajat komission ehdotuksesta.
Euroopan hiili- ja teräsyhteisön perustamissopimus (EHTY) - Neljäs osasto - Yleiset määräykset - 89 artikla





Euroopan hiili- ja teräsyhteisön perustamissopimus (EHTY) - Neljäs osasto - Yleiset määräykset - 89 artikla Jäsenvaltioiden väliset tätä sopimusta koskevat riidat joita ei mahdollisesti voida muulla tässä sopimuksessa määrätyllä menettelyllä ratkaista voidaan saattaa yhteisön tuomioistuimen käsiteltäväksi riidan osapuolena olevan valtion pyynnöstä. Yhteisön tuomioistuimella on myös toimivalta ratkaista jäsenvaltioiden välinen riita joka koskee tämän sopimuksen kohdetta jos asia saatetaan sen käsiteltäväksi välityssopimuksen nojalla.
Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -IV luku - Tuotanto - 58 artikla





Euroopan hiili- ja teräsyhteisön perustamissopimus (EHTY) - Kolmas osasto - Taloudelliset ja sosiaaliset määräykset -IV luku - Tuotanto - 58 artikla 1. Jos kysyntä laskee ja komissio katsoo yhteisön olevan ilmeisessä kriisissä eivätkä 57 artiklassa määrätyt toimenpiteet riitä tilanteen korjaamiseksi komission on kuultuaan neuvoa-antavaa komiteaa ja saatuaan neuvoston puoltavan lausunnon otettava käyttöön tuotantokiintiöjärjestelmä ja tarvittaessa toteutettava 74 artiklassa määrättyjä toimenpiteitä. Jollei komissio tee aloitetta jäsenvaltio voi saattaa asian neuvoston käsiteltäväksi joka voi yksimielisesti määrätä komission ottamaan käyttöön kiintiöjärjestelmän. 2. Komissio vahvistaa kohtuuteen perustuvat kiintiöt yritysten ja niiden yhteenliittymien kanssa tehtyjen tutkimusten perusteella ottaen huomioon 2 3 ja 4 artiklassa määrätyt periaatteet. Se voi erityisesti säännellä yritysten käyttöastetta määräämällä yleisessä päätöksessä vahvistetun vertailutason ylittäville määrille aiheellisia maksuja. Näin saadut varat käytetään niiden yritysten tukemiseen joiden tuotantoaste on jäänyt suunniteltua pienemmäksi erityisesti työllisyyden turvaamiseksi siinä määrin kuin mahdollista näissä yrityksissä. 3. Kiintiöjärjestelmä lakkautetaan komission ehdotuksesta jonka se tekee neuvostolle neuvoa-antavaa komiteaa kuultuaan tai jäsenvaltion hallituksen ehdotuksesta jollei neuvosto yksimielisesti komission ehdotuksesta tai yksinkertaisella enemmistöllä hallituksen ehdotuksesta toisin päätä. Komissio ilmoittaa kiintiöjärjestelmän lakkauttamisesta. 4. Komissio voi määrätä yritykselle joka ei noudata komission tämän artiklan soveltamiseksi tekemiä päätöksiä enintään sääntöjen vastaisen tuotannon arvoa vastaavan sakon.
Euroopan hiili- ja teräsyhteisön perustamissopimus (EHTY) - Neljäs osasto - Yleiset määräykset - 99 artikla





Euroopan hiili- ja teräsyhteisön perustamissopimus (EHTY) - Neljäs osasto - Yleiset määräykset - 99 artikla Kaikki jäsenvaltiot ratifioivat tämän sopimuksen valtiosääntönsä asettamien vaatimusten mukaisesti; ratifioimiskirjat talletetaan Ranskan tasavallan hallituksen huostaan. Tämä sopimus tulee voimaan päivänä jona viimeinen allekirjoittajavaltio tallettaa ratifioimiskirjansa. Jos kaikkia ratifioimiskirjoja ei ole talletettu kuuden kuukauden määräajassa tämän sopimuksen allekirjoittamisesta ratifioimiskirjansa tallettaneiden jäsenvaltioiden hallitukset sopivat toteutettavista toimenpiteistä keskenään.
Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - II luku - Yhteismarkkinoiden toteuttaminen - Monopolisopimukset ja organisaatiot - 13 artikla





Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Ensimmäinen osa - Sopimuksen täytäntöönpano - II luku - Yhteismarkkinoiden toteuttaminen - Monopolisopimukset ja organisaatiot - 13 artikla Sopimuksen 66 artiklan 5 kohdan määräyksiä sovelletaan sopimuksen voimaantulosta. Niitävoidaan lisäksi soveltaa niihin keskittymiin tähtääviin toimiin jotka on toteutettu sopimuksen allekirjoittamispäivän ja sen voimaantulopäivän välillä jos komissio voi todistaa että toimet on toteutettu 66 artiklan soveltamisen kiertämiseksi. Kunnes 66 artiklan 1 kohdassa tarkoitettu asetus on annettu mainitussa kohdassa tarkoitettuihin toimiin ei välttämättä tarvita ennalta annettua lupaa. Komission ei tarvitse tehdä heti ratkaisua sille jätetyistä lupahakemuksista. Kunnes 66 artiklan 4 kohdassa tarkoitettu asetus on annettu mainitussa kohdassa tarkoitettuja tietoja voidaan vaatia ainoastaan komission toimivaltaan 47 artiklassa määrätyin edellytyksin kuuluvilta yrityksiltä. Sopimuksen 66 artiklan 1 ja 4 kohdassa tarkoitetut asetukset on annettava neljän kuukauden kuluessa siitä kun komissio on ryhtynyt tehtäväänsä. Komissio hankkii hallituksilta tuottajien yhteenliittymiltä ja yrityksiltä 66 artiklan 2 ja 7 kohdan määräysten soveltamiseksi tarvittavat tiedot yhteisön eri alueilla vallitsevista olosuhteista. Sovelletaan 66 artiklan 6 kohdan määräyksiä edellyttäen että ne säännökset ovat tulleet voimaan joiden noudattamatta jättämisen osalta määrätään seuraamuksista. Sopimuksen 66 artiklan 7 kohdan määräyksiä sovelletaan tämän yleissopimuksen 8 §:ssä määrätyin edellytyksin päivästä jona yhteismarkkinat toteutetaan.
Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - Johdanto-osa





Euroopan hiili- ja teräsyhteisön perustamissopimus (EHTY) - Pöytäkirja Euroopan hiili- ja teräsyhteisön tuomioistuimen perussäännöistä - Johdanto-osa HUOM. Tietyistä Euroopan yhteisöille yhteisistä toimielimistä tehdyn yleissopimuksen 4 artiklan 2 kohdan b alakohdassa määrätään: "[. . .] kumotaan Euroopan hiili- ja teräsyhteisön perustamissopimukseen liitetyn yhteisön tuomioistuimen perussäännöstä tehdyn pöytäkirjan määräykset siltä osin kuin ne ovat ristiriidassa mainitun sopimuksen 32-32 c artiklan kanssa". KORKEAT SOPIMUSPUOLET JOTKA HALUAVAT vahvistaa yhteisön tuomioistuimen perussäännön tämän sopimuksen 45 artiklan mukaisesti OVAT SOPINEET seuraavista määräyksistä:
Euroopan hiili- ja teräsyhteisön perustamissopimus (EHTY) - Toinen osasto - Yhteisön toimielimet - IV luku - Yhteisön tuomioistuin - 33 artikla (*)

(*) Sellaisena kuin se on muutettuna SEU:n H artiklan 13 kohdalla.

Yhteisön tuomioistuimella on toimivalta ratkaista jäsenvaltion tai neuvoston kanne joka koskee komission päätöksen tai suosituksen julistamista mitättömäksi ja jonka perusteena on puuttuva toimivalta olennaisen menettelymääräyksen rikkominen tämän sopimuksen tai sensoveltamista koskevan oikeussäännön rikkominen taikka harkintavallan väärinkäyttö. Yhteisön tuomioistuin ei kuitenkaan saa tutkia sitä taloudellisista tosiseikoista tai olosuhteista johtuvan tilanteen arviointia jonka perusteella komissio on tehnyt päätöksensä tai antanut suosituksensa ellei ole kanneltu siitä että komissio on käyttänyt harkintavaltaa väärin taikka ilmeisesti jättänyt noudattamatta tämän sopimuksen määräyksiä tai sen soveltamista koskevaa oikeussääntöä.

Jäljempänä 48 artiklassa tarkoitettu yritys tai yhteenliittymä voi samoin edellytyksin nostaa kanteen sitä koskevasta yksittäisestä päätöksestä tai suosituksesta taikka yleisestä päätöksestä tai suosituksesta johon se katsoo liittyvän itseensä vaikuttavaa harkintavallan väärinkäyttöä.

Tämän artiklan kahdessa ensimmäisessä kohdassa tarkoitettu kanne on pantava vireille yhden kuukauden kuluessa päätöksen tai suosituksen julkaisemisesta tai tiedoksi antamisesta.

Yhteisön tuomioistuimella on samoin edellytyksin toimivalta ratkaista Euroopan parlamentin oikeuksiensa turvaamiseksi nostamat kanteet.